Luister weer na NP van Wyk Louw se kersdrama - RSGplus
Luister weer na NP van Wyk Louw se kersdrama
Die Kersdrama, En daar was skaapwagters, is vir die radio verwerk deur Eben Cruywagen en is gegrond op 'n gelyknamige storie deur NP van Wyk Louw wat in Maskers van die Erns opgeneem is en in 1955 verskyn het.
Drie skaapwagters pas skape op in die Roggeveld, iewers tussen Calvinia en Sutherland, enkele dae voor Kersfees. Dis in die jare vyftig. Dis baie droog. Abram, Japie en Izak se hoop dat hulle vir Kersfees huis toe kan gaan, vervaag want Herklaas, Izak se Pa, sê hulle moet in die veld bly om te voorkom dat die skape vrek weens droogte en gebrek aan weiding. In die aanloop tot Kersfees sien Japie saans 'n lig wat al helderder word. Eers bly hy stil, maar vertel later vir die ander daarvan en hulle begin dit ook sien. Dan kom Herklaas op Oukersaand by die ander drie in die veld aan. Hulle beleef 'n vreemde ervaring. En dan gebeur 'n wonderwerk… Die teks kom oorspronklik uit Van Wyk Louw se prosabundel, Maskers van die Erns.
Met Simon Bruinders, Luan Jacobs, Johny Klein en Richard van der Westhuizen.
https://www.rsgplus.org/wp-content/uploads/2021/12/en-daar-was-skaapwagters-deur-np-van-wyk-louw.mp3